VVK+bokstavjakten

= Bokstavjakten =

**__Mål:__ "Skape relasjoner og fellesskap"**

 * __Prosjektmål:__ Kommunikasjon, språk og tekst (3.1): Barna skal få en erfaring med at det finnes et skriftspråk. Sammen skal vi leke, undre oss, fantasere, forske, sanse og gjøre! Barnehagen må sørge for at alle barn får varierte og positive erfaringer med å bruke språket og få et rikt og variert språkmiljø i barnehagen (KD 2011, s40).**

__**Bakgrunn for prosjektet:**__
 * Vi har den siste tiden sett at flere barn viser stor interesse for skriftspråket og egen bokstav. Barna ønsker at vi skal skrive barnets navn, mamma sin bokstav, pappa sin bokstav, søster sin bokstav osv. Vi har sett at bøker med lengre tekster blir valgt fremfor pekebøker og at det blir stilt større krav til litteratur og språk blant barna i gr****uppa. Vi ser stor glede med bruk av kroppen i HOPP - samlinger hvor fokuset har vært språkutvikling ved hjelp av fysisk aktivitet. Tanken er at dette er videreføring av dette arbeidet. Vi er opptatt av den gode samtalen, barns som føler mestring og glede i samspill med andre mennesker.**

Denne uken har vi introdusert bokstaven A og B for barna. Dette har vi gjort blant annet ved å skape spenning rundt den magiske kofferten ved å åpne den med de magiske ordene: "A- I - O" sammen med prompelyd på leppene. Og det fungerer BARE hvis alle barna gjør det samtidig. Inni kofferten ligger det gjenstander som begynner på den aktuelle bokstaven. Sammen øver vi oss på begreper barna møter i hverdagen på avdelingen samtidig som vi skaper sammenheng mellom lyd og skriftspråk. Vi tenker 2åringer er aktive og først og fremst ønsker å bruke kroppen og sansene i læringsprosesser. Dette er også fokuset her! Vi tenker ikke at barna nødvendigvis skal lære seg bokstavene, men at de skal få en erfaring med at det finnes et skriftspråk. Sammen skal vi leke, undre oss, fantasere, forske, sanse og gjøre! Vi tenker en slik tilnærming til læring blir meningsfylt for barna. Denne uken har vi tegnet bokstaven "A" i sukker. Mange syns det var spennende å røre rundt med hele hånda, andre prikket forsiktig mens noen ønsket å lateskrive. Vi har også blåst bobler. Her får barna øvd presisjon, kontrollere egen pust og vist MYE glede! Ikke minst fikk barna sagt ordet "BOBLER" mange ganger, og det ordet er virkelig spennende å si!
 * Uke 46:**





Denne uken har vi åpnet den magiske kofferten og barna oppdaget bokstaven D og E. Barna har DANSET og barna har lekt ELEFANTER som marsjerer/balanserer på tau. Bokstaven "E" var tydelig en bokstav flere av barna hadde kjennskap til og kunne relaterte til flere kjente personer i livet sitt og i barnegruppa. I leken har vi sett at flere av barna har vært utrolig opptatt av bokstavene som til stadig blir oppdaget på nye steder. Et barn oppdaget plutselig en X. "Et kryss" sa et barn spontant. Dette var spennende og ganske utfordrende å kunne gi barna konkrete holdepunkter rundt. Det ene barna ble veldig opptatt av å tegne "x" gjentagende ved tegnebordet i etterkant. Vi ser barn som viser entusiasme og nysgjerrighet, samt "stolthet" rundt egen bokstav. Flere av barna er opptatt av å vise andre barn sin bokstav eller hjelpe til med å finne for hverandre. Ved matbordet til lunsj har det blitt populært å leite etter bokstaver på melkekartongene. Vi ser en barnegruppe som er interessert i prosjektet og som liker spesielt godt å bruke kroppen som inngangsport til språkutvikling.
 * Uke 47:**



Denne uken har barna vist mye interesse for bokstavene i leken. Barna har tegnet bokstaven sin, laget bokstaven sin i modellkitt og leita etter bokstaven sin på avdelingen. Flere av barna har begynt å kjenne igjen flere bokstaver i navnet sitt som bildet under. Denne uken har vi hatt bokstaven "L". Barna har LØPT og LEKT. Flere av barna syns måten man uttalte "L" på var både morsom og spennende. Vi går rundt å spiller "L" med tunga"
 * Uke 48:**



Bokstaver, rabling og skriftspråk er fremdeles fascinerende for barna. Denne uken var det spesielt spennende å få "skrive" på veggen vår. Vi ser fremdeles barn som viser stor iver for bokstaver, spesielt sin egen forbokstav. Samtlige av barna kjenner nå igjen sin egen bokstav og de andre barna i gruppa sin bokstav. Hovedmålet med hele prosjektet var at barna skulle få en erfaring med skriftspråket og oppleve det som kilde til gode samtaler, flere gode samspill og oppleve mestring. Dette opplever vi helt klart at vi har fått til sammen med barna. Dette prosjektet kommer til å være så lenge det er interesse for det, i større og mindre grad. Barna viser stor interesse for puslespill og ulike språkspill på Ipaden. Derfor har vi denne uka begynt å lage egne bokstavspill med bilder av barna, alfabetet, barnas navn, barnas forbokstav mm. Bilder kommer neste uke!
 * Uke 3:**